Alma (Québec)
Alma on linn Kanadas Québeci provintsis Saguenay–Lac-Saint-Jeani piirkonnas. Asub Saguenay jõe ääres Saint-Jeani järve idakalda lähedal. Linn loodi 1962. aastal Isle-Maligne'i, Naudville'i, Riverbendi ja St-Joseph d'Alma külade liitmisel. Piirkond muutus tööstuskeskuseks 1920. ja 1930. aastatel, kui sinna ehitati hüdroelektrijaam, paberivabrik ja alumiiniumisulatustehas.